ai4bharat/Pralekha huggingface dataset:
புவி அறிவியல் அமைச்சகம்
தென்மேற்குப் பருவமழை நகர்ந்து வருவதற்கான நிலைமைகள் சாதகமாக மாறக்கூடும்.
புதுதில்லியின் இந்திய வானிலை ஆய்வுத் துறையின்  தேசிய வானிலை முன்னறிவிப்பு மையம் / பிராந்திய வானிலை ஆய்வு மையம் படி:
- மழைக்காலத்தின் வடக்கு வரம்பு  காண்ட்லா, அகமதாபாத், இந்தூர், ரைசன், கஜுராஹோ, ஃபதேபூர் மற்றும் பஹ்ரைச் வழியாக தொடர்ந்து செல்கிறது.
- ஜூன் 22 ஆம் தேதி வாக்கில், மத்தியப்பிரதேசம் மற்றும் உத்தரப்பிரதேசத்தின் இன்னும் சில பகுதிகளுக்கு, தென்மேற்குப் பருவமழை மேலும் முன்னேற நிலைமைகள் சாதகமாக இருக்கும். இது மேலும் மேற்கு இமயமலைப் பகுதி முழுமைக்கும், ஹரியானா, சண்டிகர் மற்றும் டெல்லி, பஞ்சாபின் பெரும்பாலான பகுதிகள், அரபிக்கடல், குஜராத் மாநிலம், மத்தியப்பிரதேசம் மற்றும் உத்தரப்பிரதேசம் மற்றும் ராஜஸ்தானின் சில பகுதிகளுக்கும் அடுத்தடுத்த 72 மணி நேரத்தில் தொடரும்.
- கடல் மட்டத்தில் காற்று மாறுதல் ஏற்பட்டு மத்திய பாகிஸ்தானில் இருந்து தெற்கு அசாம் வரை வடக்கு ராஜஸ்தான், தெற்கு உத்தரப்பிரதேசம், ஜார்கண்ட் மற்றும் மேற்குவங்கம் முழுவதும் குறைந்த வெப்பமண்டல மட்டத்தில் செல்கிறது. மேலும் தெற்கு அஸ்ஸாம் மற்றும் சுற்றுப்புறங்களில் குறைந்த வெப்பமண்டல மட்டங்களில் ஒரு சூறாவளி சுழற்சி உள்ளது.
மற்றொரு சூறாவளி சுழற்சி தென்கிழக்கு உத்தரப்பிரதேசம் மற்றும் சுற்றுப்புறங்களில் குறைந்த மற்றும் நடுத்தர வெப்பமண்டல மட்டங்களில் உருவாக வாய்ப்புள்ளது. இதன் தாக்கத்தால், அடுத்த 4-5 நாட்களில் கிழக்கு மற்றும் வடகிழக்கு இந்தியாவில் ஒரு சில இடங்களில் கனமான மற்றும் அதிக மழையுடன் கூடிய பரவலான மழை தொடர வாய்ப்புள்ளது. அடுத்த 5 நாட்களில் மத்தியப்பிரதேசம் மற்றும் சத்தீஸ்கர் மற்றும் ஜூன் 21 முதல் 23 வரை விதர்பா ஆகிய இடங்களின் ஒரு சில பகுதிகளில் கனமான முதல் மிக கனமான மழை பரவலாக பெய்யும்.
- குறைந்த வெப்பமண்டல மட்டங்களில் வறண்ட வடமேற்குக் காற்று காரணமாக, அடுத்த 2 நாட்களில் மேற்கு ராஜஸ்தானிலும், அடுத்த 24 மணி நேரத்தில் கிழக்கு ராஜஸ்தானின் ஒரு சில இடங்களில் பரவலான வெப்ப அலை நிலைகள் நீடிக்கும்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 32.12 கோடி கொவிட் தடுப்பூசி டோஸ்களை வழங்கியுள்ளது மத்திய அரசு
மாநிலங்கள் மற்றும் யூனியன் பிரதேசங்களுக்கு 32.12 கோடி கொவிட் தடுப்பூசி டோஸ்களை மத்திய அரசு வழங்கியுள்ளது. 73 லட்சத்துக்கும் மேற்பட்ட தடுப்பூசிகள் டோஸ்கள்  இன்னும் போடுவதற்கு மாநிலங்கள் மற்றும் யூனியன் பிரதேசங்களிடம் மிச்சம் உள்ளன.
கொவிட் தடுப்பூசி போடுவதை விரைவு படுத்துவதிலும், நாடு முழுவதும் விரிவுபடுத்துவதிலும் மத்திய அரசு உறுதியுடன் உள்ளது.
கொவிட் தடுப்பூசியின் புதிய திட்டம் 2021 ஜூன் 21ம் தேதி தொடங்கியது.
அதிக தடுப்பூசிகள் கிடைக்கச் செய்வதன் மூலம் தடுப்பூசி போடும் நடவடிக்கை அதிகரிக்கப்பட்டு வருகிறது. தடுப்பூசி போடுவதை சிறப்பாக திட்டமிடுவதற்கும், தடுப்பூசி விநியோகத்தை ஒழுங்குபடுத்துவதற்கும், தடுப்பூசி கிடைக்கும் நிலவரம் மாநிலங்கள் மற்றும் யூனியன் பிரதேசங்களுக்கு முன்கூட்டியே தெரிவிக்கப்படுகிறது.
நாடு தழுவிய தடுப்பூசி திட்டத்தின் ஒரு பகுதியாக, மாநிலங்கள் மற்றும் யூனியன் பிரதேசங்களுக்கு மத்திய அரசு கொவிட் தடுப்பூசிகளை இலவசமாக வழங்குகிறது.
18 வயதுக்கு மேற்பட்ட அனைவருக்கும் கொவிட் தடுப்பூசி போடும் புதிய திட்டத்தின்படி, தடுப்பூசி உற்பத்தி நிறுவனங்கள் தயாரிக்கும் 75 சதவீத தடுப்பூசிகளை மத்திய அரசு கொள்முதல் செய்து, மாநிலங்களுக்கு மற்றும் யூனியன் பிரதேசங்களுக்கு இலவசமாக வழங்குகிறது.
மாநிலங்கள் மற்றும் யூனியன் பிரதேசங்களுக்கு இது வரை மத்திய அரசு 32.13 கோடி  தடுப்பூசிகளை இலவசமாகவும் மற்றும் மாநிலங்களின் நேரடி கொள்முதல் மூலமாகவும் வழங்கியுள்ளது.
இவற்றில் இன்று காலை 8 மணி வரை, வீணாண தடுப்பூசிகள் உட்பட 31,40,75,654 டோஸ்கள் காலியாகியுள்ளது.
73 லட்சத்துக்கும் மேற்பட்ட தடுப்பூசிகள் டோஸ்கள்  இன்னும் போடுவதற்கு மாநிலங்கள் மற்றும் யூனியன் பிரதேசங்களிடம் மிச்சம் உள்ளன.
அடுத்த 3 நாட்களில், 24,65,980 தடுப்பூசி டோஸ்களை மாநிலங்கள் மற்றும் யூனியன் பிரதேசங்கள் பெறவுள்ளன.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1731363
உள்துறை அமைச்சகம்
மத்திய உள்துறை மற்றும் கூட்டுறவு அமைச்சர் திரு அமித் ஷா தேசிய தடய அறிவியல் பல்கலைக்கழகத்தின் கர்நாடக வளாகத்திற்கு தார்வாடில் இன்று அடிக்கல் நாட்டினார்
மத்திய உள்துறை மற்றும் கூட்டுறவு அமைச்சர் திரு அமித் ஷா, தார்வாடில் தேசிய தடய அறிவியல் பல்கலைக்கழகத்தின் கர்நாடக வளாகத்திற்கு இன்று அடிக்கல் நாட்டினார். நிகழ்ச்சியில் கர்நாடக முதலமைச்சர் திரு. பசவராஜ் பொம்மை, மத்திய அமைச்சர் திரு பிரகலாத் ஜோஷி உள்ளிட்டோர் கலந்து கொண்டனர்.
திரு. அமித் ஷா தமது உரையில், நமது நாட்டில் தடய அறிவியலுக்குத் தனித் துறையை தொடங்கிய பெருமை முன்னாள் மத்திய உள்துறை அமைச்சர் திரு எல்.கே. அத்வானியைச் சேரும் என்று கூறினார். 2002 ஆம் ஆண்டில், திரு அத்வானி தடயவியல் அறிவியல் சேவைகள் இயக்குநரகத்தை நிறுவி, இந்த விஷயத்தில் கவனம் செலுத்தியதாக திரு அமித்ஷா குறிப்பிட்டார்.
அதே நேரத்தில், திரு நரேந்திர மோடி குஜராத்தின் முதலமைச்சரானதாகவும் உலகின் சிறந்த தடய அறிவியல் ஆய்வகத்தை நிறுவுவதற்கான முயற்சியை அவர் மேற்கொண்டார் என்றும் திரு அமித் ஷா கூறினார். 12 ஆம் வகுப்புக்குப் பிறகு நேரடியாக தடய அறிவியல் துறையில் கல்வி வழங்குவதற்காக குஜராத் தடய அறிவியல் பல்கலைக்கழகத்தை குஜராத்தில் அமைக்க அவர் முடிவு செய்ததாகவும் திரு. அமித்ஷா குறிப்பிட்டார்.
திரு. நரேந்திர மோடி பிரதமரான பிறகு, தேசிய அளவில் தடய அறிவியல் பல்கலைக்கழகத்தை உருவாக்க வேண்டும் என்ற எண்ணம் தோன்றியதாக திரு அமித் ஷா தெரிவித்தார். தேசிய தடய அறிவியல் பல்கலைக்கழகத்தின் ஒன்பதாவது வளாகத்தின் பூமிபூஜை இன்று கர்நாடகாவில் மேற்கொள்ளப்பட்டுள்ளது என்று அவர் கூறினார். இணையதள பாதுகாப்பு, டிஜிட்டல் தடயவியல், செயற்கை நுண்ணறிவு, மரபணு  தடயவியல் போன்ற தடய அறிவியல் தொடர்பான பல்வேறு பாடத் திட்டங்கள் இந்த வளாகத்தில் கற்பிக்கப்படும் என்று அவர் குறிப்பிட்டார். ஐந்து ஆண்டுகளுக்குப் பிறகு இந்தியா உலகில் அதிக தடய அறிவியல் நிபுணர்களைக் கொண்டிருக்கும் என்று அவர் தெரிவித்தார்.
குற்றங்களின் தன்மை மிக மிக வேகமாக மாறி வருகிறது என்று கூறிய அவர், கள்ளநோட்டு வர்த்தகம், ஹவாலா பரிவர்த்தனைகள், எல்லை தாண்டிய ஊடுருவல், போதைப்பொருள் கடத்தல், இணைய தள குற்றங்கள் மற்றும் பெண்களுக்கு எதிரான குற்றங்கள் பல வகைகளில் குற்றங்கள் பெருகி வருவதாக தெரிவித்தார். குற்றவாளிகளை விட திறன்களில் அதிக அளவில் இருந்தால் மட்டுமே குற்றங்களைத் தடுக்க முடியும் என்று அவர் தெரிவித்தார். குற்றங்களுக்கான தண்டனை விகிதங்கள் அதிகரிக்க வேண்டும் என்று கூறிய அவர், அறிவியல் நுட்பங்களைப் பயன்படுத்தி, தேசிய தடய அறிவியல் பல்கலைக்கழகம் இதில் உதவ முடியும் என்று அவர் தெரிவித்தார். தடய அறிவியல் அடிப்படையில் அறிவியல் ரீதியாக விசாரணை நடத்தப்படாவிட்டால், குற்றவாளியை நீதிமன்றத்தில் தண்டிக்க முடியாது என்று திரு. அமித்ஷா கூறினார்.
இந்தியா ஒவ்வொரு துறையிலும் முன்னேறும் போது, நமது சவால்களும் அதிகரித்துள்ளதாக அவர் தெரிவித்தார். இந்த சவால்களுக்கு ஏற்ப, நமது நிபுணர்களைத் தயார் செய்ய வேண்டும் என்பதை நாம் புரிந்து கொண்டு செயல்பட வேண்டும் என்று அவர் வலியுறுத்தினார்.
தார்வாடில் தொடங்கப்படும் இப்பல்கலைக்கழகம் தார்வாட் இளைஞர்களுக்கு மட்டுமின்றி வட கர்நாடகா முழுவதிலும் உள்ள இளைஞர்களுக்கு வேலை வாய்ப்பை வழங்கும் என்றும், அத்துடன் கர்நாடகத்தின் சட்டம் ஒழுங்கைப் பராமரிக்கவும் இது உதவும் என்றும் திரு. அமித்ஷா கூறினார்.
பிரதமர் அலுவலகம்
கடமையின் உணர்வை இணைக்கும் வகையில் தொண்டர்களால் உருவாக்கப்பட்ட வீடியோவை பிரதமர் பகிர்ந்துள்ளார்
பிரதமரின் பிறந்தநாளை சேவையின் இருவார விழாவாக கொண்டாடியபோது, தொண்டர்களால் உருவாக்கப்பட்ட ஆர்வத்தை தூண்டும் வீடியோவை பிரதமர் திரு.நரேந்திர மோடி பகிர்ந்துள்ளார். பிரதமரை உருவகப்படுத்தும் கடமையின் உணர்வை இணைக்கும் வகையில் இந்த வீடியோ அமைந்துள்ளது.
மோடி கதையின் ட்விட்டர் தகவலை மேற்கோள் காட்டி பிரதமர் ட்விட்டர் பதிவில் கூறியிருப்பதாவது:
“படைப்பாக்கத்திற்கான 100! சிறுத்தைகளிலிருந்து தூய்மை வரை அனைத்தையும் நீங்கள் பெற்றிருக்கிறீர்கள்”.
பிரதமர் அலுவலகம்
லாவோஸ் மக்கள் ஜனநாயகக் குடியரசின் பிரதமர் டாக்டர்.தோங்க்லோன் சிசோலித்-உடன் பிரதமர் திரு.நரேந்திரமோடி தொலைபேசி வாயிலாகப் பேச்சுவார்த்தை
பிரதமர் திரு.நரேந்திரமோடி இன்று  லாவோஸ் மக்கள் ஜனநாயகக் குடியரசின் பிரதமர் டாக்டர். தோங்க்லோன்-ஐ தொலைபேசி வாயிலாகத் தொடர்பு கொண்டு பேச்சுவார்த்தை நடத்தியுள்ளார்.
உலகளாவிய கோவிட்-19 பெருந்தொற்று காரணமாக எழுந்துள்ள சுகாதாரம் மற்றும் பொருளாதார சவால்கள் குறித்து, இரு தலைவர்களும் கருத்துக்களைப் பரிமாறிக் கொண்டனர். கோவிட் பெருந்தொற்று லாவோஸ் நாட்டில் பரவுவதைக் கட்டுப்படுத்த அந்நாட்டு அரசு மேற்கொண்ட வலுவான முயற்சிகளை பிரதமர் வெகுவாகப் பாராட்டினார்.
கோவிட்-19க்குப் பிந்தைய உலகிற்கு ஆயத்தமாவதில், தத்தமது சிறந்த நடைமுறைகள் மற்றும் அனுபவங்களைப் பகிர்ந்து கொண்டதுடன், இந்த விவகாரத்தில் சர்வதேச ஒத்துழைப்பு அவசியம் என்பதையும் இரு தலைவர்களும் ஒப்புக்கொண்டனர்.
லாவோஸ் நாட்டுடனான இந்தியாவில் வரலாற்று மற்றும் கலாச்சார ரீதியான பிணைப்புகளைச் சுட்டிக் காட்டிய பிரதமர், வாட்ஃபோவில் உள்ள உலகப் பாரம்பரிய சின்னத்தைப் புனரமைக்க வாய்ப்பு கிடைத்தமைக்கும் மனநிறைவு தெரிவித்தார். லாவோஸ் நாட்டின் வளர்ச்சித் திட்டங்கள், திறன் உருவாக்கம் மற்றும் கல்வி உதவித்தொகை வழங்குவதில் இந்தியா வழங்கி வரும் ஒத்துழைப்புகளுக்காக பிரதமருக்கு லாவோஸ் பிரதமர் நன்றி தெரிவித்துக் கொண்டார்.
இந்தியாவின் விரிவுபடுத்தப்பட்ட அண்டைநாடு என்ற அடிப்படையில் மதிப்புமிக்க நட்பு நாடான லாவோஸ் மக்கள் ஜனநாயக் குடியரசிற்கு, வளர்ச்சிப் பணிகளில் தொடர்ந்து ஒத்துழைப்பதென்ற இந்தியாவின் உறுதிப்பாட்டையும் பிரதமர் மீண்டும் உறுதிப்படுத்தினார்.
(
பாதுகாப்பு அமைச்சகம்
கொரோனா வைரசை சிதைப்பதற்கான மைக்ரோவேவ் ஸ்டெரிலைசர் உருவாக்கப்பட்டு உள்ளது
பாதுகாப்பு ஆராய்ச்சி மற்றும் அபிவிருத்திக் கழகத்தின் உதவியோடு நிகர் நிலை பல்கலைக்கழகமாக பூனாவில் செயல்பட்டு வரும் மேம்பட்ட தொழில்நுட்பத்துக்கான பாதுகாப்பு ஆராய்ச்சி நிறுவனம் கோவிட்-19 வைரசை சிதைக்கின்ற ”அதுல்யா”  என்று பெயரிடப்பட்டுள்ள மைக்ரோவேவ் ஸ்டெரிலைசர் கருவியை உருவாக்கி உள்ளது. 56 டிகிரி முதல் 60 செல்சியஸ் வரையிலான வெப்பநிலையில் பகுதன்மை வெப்பமாக்கலால் வைரஸ் சிதைவுறுகிறது.
இந்தக் கருவி செலவு குறைவான தீர்வாக இருக்கிறது, இதனை எடுத்துச் சென்றும் பயன்படுத்தலாம் அல்லது ஒரே இடத்தில் நிறுவியும் பயன்படுத்தலாம். இந்தக் கருவியை இயக்குவதில் மனிதருக்கு தீங்கு ஏற்படுமா என்று பரிசோதிக்கப்பட்டு இது பாதுகாப்பானதுதான் என்று கண்டறியப்பட்டு உள்ளது. சுத்தப்படுத்தப்பட இருக்கின்ற பொருளின் அளவு மற்றும் வடிவத்திற்கு ஏற்ப கிருமி நீக்கப் பணி 30 விநாடிகளில் இருந்து 1 நிமிடம் வரை ஆகும். இந்தக் கருவியின் தோராயமான எடை 3 கிலோ ஆகும். இதனை உலோகமல்லாத பொருட்களுக்கு மட்டுமே பயன்படுத்த முடியும்.
(
வெளிநாடுகளுக்குச் சுற்றுலா செல்வதற்கு முன்பாக, நாட்டின் ஒற்றுமையையும் ஒருமைப்பாட்டையையும் வலுப்படுத்தும் உள்நாட்டு சுற்றுலாவுக்கு மக்கள் முன்னுரிமை அளித்து நாட்டின் அனைத்துப் பகுதிகளுக்கும் செல்ல வேண்டுமென குடியரசு துணைத்தலைவர் திரு எம் வெங்கய்யா நாயுடு வலியுறுத்தியுள்ளார். வடகிழக்கு பகுதி சுற்றுலாவுக்கு முக்கியத்துவம் அளிக்க வேண்டியது அவசியம் என்று வலியுறுத்திய திரு நாயுடு, மக்களுக்கிடையே அடிக்கடி நடைபெறும் கலந்துரையாடல்கள் மற்றும் கருத்துப் பரிமாற்றங்கள், நாட்டின் ஒற்றுமையையும். ஒருமைப்பாட்டையையும் வலுப்படுத்தக் கூடியவை என்று தெரிவித்துள்ளார்.
வடகிழக்குப் பிராந்தியத்தின் அனைத்து 8 மாநிலங்களையும் சேர்ந்த 5 பெண்கள் உள்ளிட்ட 75 மோட்டார் சைக்கிள் வீரர்கள், 18 மாநிலங்களில் பயணம் செய்துள்ளனர். நடமாடும் வடகிழக்கு என்ற இந்தப் பயணத்தில் பங்கேற்றவர்களுடன் குடியரசு துணைத்தலைவர் கலந்துரையாடினார்.
அனைத்து வடகிழக்கு மாநிலங்களுக்கும் தாம் அண்மையில், பயணம் மேற்கொண்டதை சுட்டிக்காட்டிய திரு நாயுடு, அழகிய நிலப்பகுதி, செழுமையான கலாச்சாரம், மக்களின் இனிய விருந்தோம்பல் ஆகியவற்றைக் கொண்ட இந்த மாநிலங்கள் உண்மையிலேயே பயணிகளின் சொர்க்கம் என்று கூறினார். வடகிழக்குப் பிராந்தியத்தில் பயணம் மேற்கொண்டு மக்கள், அதன் எழில், கலாச்சாரம் ஆகியவற்றை அனுபவிக்க வேண்டும் என்று அவர் கேட்டுக் கொண்டார்ஃ
இயற்கை வேளாண்மை விஷயத்தில் வடகிழக்கு பிராந்தியம் நாட்டுக்கே வழிகாட்டுவதாக பாராட்டிய குடியரசு துணைத்தலைவர் வடகிழக்கு மாநிலங்களில் பயன்படுத்தப்படும் சிறந்த நடைமுறைகளை மற்ற மாநிலங்களும் கற்றுக் கொண்டு படிப்படியாக நீடித்த விவசாயத்திற்கு மாறவேண்டும் என்று வலியுறுத்தினார்.
வடகிழக்கு மாநிலங்களில் ஏற்பட்டுள்ள உள்கட்டமைப்பு முன்னேற்றத்தைக் குறிப்பிட்ட குடியரசு துணைத்தலைவர் , இந்தப் பிராந்தியத்தின் வளர்ச்சிக்கு புதிய அத்தியாயத்திற்கு இத்தகைய முயற்சிகள் வழிகோலியிருப்பதாக தெரிவித்தார்.
இந்தியாவில் ஒவ்வொரு ஆண்டும் சாலை விபத்துக்களில் பெரும் உயிரிழப்புகள் ஏற்படுவது குறித்து கவலை வெளியிட்ட திரு நாயுடு, விபத்துக்களைக் குறைக்க அனைத்து மட்டத்திலும் முயற்சிகள் எடுக்கப்பட வேண்டும் என்று வலியுறுத்தினார்.
உள்துறை அமைச்சகம்
ராணுவ மற்றும் உள்நாட்டு பாதுகாப்பு கண்காட்சி மற்றும் மாநாடு 2018ஐ தொடங்கி வைத்தார் உள்துறை அமைச்சர்
பயங்கரவாதத்தைக் கட்டுப்படுத்துவதற்கான திறன்களை விரிவுபடுத்திக் கொள்ளவும் உள்நாட்டு பாதுகாப்பில் உருவாகிவரும் சவால்களை எதிர்கொள்ளவும் புதிய தொழில்நுட்பங்களைக் கடைப்பிடிக்குமாறு சட்ட அமலாக்க முகமைகளை மத்திய உள்துறை அமைச்சர் திரு. ராஜ்நாத் சிங் கேட்டுக் கொண்டுள்ளார். கடந்த பல ஆண்டுகளாக பாதுகாப்பு மற்றும் பயங்கரவாதம் தொடர்பான சவால்களை இந்தியா எதிர்கொண்டு வருவதாகவும் பல்வேறு ஆபத்துக்களை எதிர்கொள்ளும் பல்வேறு பாதிப்புக்களை எதிர்கொள்ளும் பகுதிகள் இருப்பதாகவும் அவர் கூறினார். குறு, சிறு மற்றும் நடுத்தர தொழில்கள் துறை அமைச்சகத்துடன் இணைந்து பி.ஹெச்.டி. வர்த்தக மற்றும் தொழில் சபை ஏற்பாடு செய்திருந்த 3 நாள் ராணுவ மற்றும் உள்நாட்டு பாதுகாப்பு கண்காட்சியை உள்துறை அமைச்சர் தொடங்கி வைத்தார்.
ஆளில்லா விமானங்களை பயன்படுத்துவதற்கான முழுமையான வரன்முறைகள் கொண்டதாக சமீபத்தில் அறிவிக்கப்பட்ட புதிய ஆளில்லா விமான கொள்கையை அரசு விரைவில நடைமுறைப்படுத்தும் என திரு. ராஜ்நாத் சிங் தெரிவித்தார்.
இன்றைய உலகில் சைபர் குற்றங்கள் பெரும் சவாலாக உள்ளது என்றும் அதனை எதிர்கொள்ள நாம் சமீபத்திய தொழில்நுட்பங்களை பயன்படுத்த வேண்டும் என மத்திய உள்துறை அமைச்சர் தெரிவித்தார். இதற்காக மத்திய உள்துறை அமைச்சர் ஒரு பிரத்யேக பிரிவை உள்துறை அமைச்சகத்தில் உருவாக்கியுள்ளது என்றார் அவர். நிகழ்ச்சியில் மூத்த அரசு மற்றும் காவல்துறை அதிகாரிகள், மத்திய ரிசர்வ் காவல் படை தலைமை இயக்குநர் திரு. ராஜீவ் ராய் பட்நாகர், இஸ்ரேல் தூதரகத்தின் பொறுப்பு தூதர் செல்வி மாயா கடோச், பி.எச்.டி. சேம்பர் தலைவர் திரு. அனில் கைத்தான், மூத்த துணைத் தலைவர் மற்றும் துணைத் தலைவர் திரு. ராஜீவ் தல்வார் மற்றும் பி.எச்.டி. சேம்பரின் ராணுவ மற்றும் உள்நாட்டு பாதுகாப்பு குழுவின் தலைவர் திரு. டி.கே. அகர்வால், கே.பி.எம்.ஜி. பங்குதாரர் திரு. ராஜீவ் பட்நாகர் உள்ளிட்டோர் இதில் பங்கேற்றனர்.
(Visitor Counter : 82
நிலக்கரி அமைச்சகம்
பொதுமக்களின் பங்கேற்பின் மூலம் சட்டவிரோத நிலக்கரி சுரங்க நடவடிக்கைகளைத் தடுக்க உதவும் கனன் பிரஹாரி செயலி
புவி வரைப்படத்துடன் கூடிய புகைப்படங்கள் மற்றும் எழுத்துவடிவ தகவல்கள் மூலம் சட்டவிரோத நிலக்கரிச் சுரங்க நடவடிக்கைகள் பற்றி குடிமக்கள் புகார் அளிக்க கனன் பிரஹரி செயலியை நிலக்கரி அமைச்சகம் உருவாக்கியுள்ளது. இது நிலக்கரி சுரங்க கண்காணிப்பு மற்றும் மேலாண்மை அமைப்பு என்று அழைக்கப்படும் தொடர்புடைய வலை தளம் காந்திநகரில் உள்ள பாஸ்கராச்சார்யா விண்வெளி மற்றும் புவி தகவல் மையம் மற்றும் ராஞ்சியின் சி.எம்.பி.டி.ஐ ஆகியவற்றுடன் இணைந்து உருவாக்கப்பட்டுள்ளது.
சட்டவிரோத நிலக்கரிச் சுரங்கம் சுற்றுச்சூழலுக்கும், சட்டவிரோத சுரங்கத்தில் ஈடுபடுவோரின் உயிருக்கும், பாரம்பரிய வாழ்வாதார தளத்திலும் நாட்டின் பொருளாதாரத்திலும் பொதுவான சீரழிவையும் ஏற்படுத்துகிறது. விண்வெளி தொழில்நுட்பத்தைப் பயன்படுத்தி, சட்டவிரோத சுரங்கங்களுக்கு எதிராக வெளிப்படையான அரசு நடவடிக்கை எடுப்பதை நோக்கமாகக் கொண்டுள்ளது. இந்த அச்சுறுத்தலை எதிர்த்துப் போராடுவதில் பொதுமக்களின் பங்கேற்பின் முக்கியத்துவத்தை அரசாங்கம் அங்கீகரித்துள்ளது. கனன் பிரஹாரி மொபைல் பயன்பாடு, சட்டவிரோத நிலக்கரி சுரங்கத்திற்கு எதிரான போராட்டத்தில் குடிமக்களுக்கு பங்களிக்க ஒரு சக்திவாய்ந்த கருவியாக செயல்படுகிறது.
கனன் பிரஹரி மொபைல் பயன்பாடு மற்றும் சி.எம்.எஸ்.எம்.எஸ் இணைய தளத்தின் நோக்கம் சட்டவிரோத நிலக்கரி சுரங்கம் குறித்து புகாரளிப்பதன் மூலம் பொதுமக்களின் பங்களிப்பை ஊக்குவிப்பதாகும்.
கனன் பிரஹாரி மொபைல் பயன்பாட்டின் முக்கிய அம்சங்கள் பின்வருமாறு:
நிகழ்வுகளைப் புகாரளித்தல்: பயனர்கள் புகைப்படங்களை எடுப்பதன் மூலமும், சம்பவம் குறித்த கருத்துக்களை வழங்குவதன் மூலமும் சட்டவிரோத சுரங்க நிகழ்வுகளை எளிதாக புகாரளிக்க முடியும். ஜி.பி.எஸ் இருப்பிட அம்சத்தை இயக்குவதன் மூலம் புகைப்படங்களின் ஜியோடேகிங்கை இந்தப் பயன்பாடு அனுமதிக்கிறது.
ரகசியத்தன்மை: பயனரின் அடையாளம் ரகசியமாக வைக்கப்படுகிறது, தனியுரிமை மற்றும் பாதுகாப்பை உறுதி செய்கிறது.
புகார் கண்காணிப்பு: புகார்தாரர்கள் ஒரு புகார் எண்ணைப் பெறுகிறார்கள், இது கனன் பிரஹாரி மொபைல் பயன்பாட்டில் தங்கள் புகாரளிக்கப்பட்ட புகார்களின் நிலையை எளிதாகக் கண்காணிக்க அவர்கள் பயன்படுத்தலாம்.
இதுவரை, கனன் பிரஹாரி மொபைல் பயன்பாடு குறிப்பிடத்தக்க வரவேற்பைப் பெற்றுள்ளது. மொத்தம் 483 புகார்கள் பதிவு செய்யப்பட்டுள்ளன. இதில், 78 புகார்கள் துல்லியமானவை என சரிபார்க்கப்பட்டு, அதற்கேற்ப உரிய நடவடிக்கை எடுக்கப்பட்டுள்ளது. கனன் பிரஹாரி மொபைல் பயன்பாடு ஆண்ட்ராய்டு அடிப்படையிலான மொபைல் போன்களுக்கான கூகுளின் பிளே ஸ்டோரிலும், ஐஓஎஸ் ஆதரவு ஐபோன்களுக்கான ஆப்பிள் ஸ்டோரிலும் கிடைக்கிறது.
பிரதமர் அலுவலகம்
சண்டிகரில் உள்ள இந்தியாவின் முதல் இந்திய விமானப்படை பாரம்பரிய மையத்திற்கு பிரதமர் பாராட்டு
சண்டிகரில் அமைந்துள்ள இந்தியாவின் முதல் இந்திய விமானப்படை பாரம்பரிய மையத்திற்கு பிரதமர் திரு நரேந்திர மோடி பாராட்டு தெரிவித்துள்ளார்.
மத்திய பாதுகாப்பு அமைச்சர் திரு ராஜ்நாத் சிங் வெளியிட்டுள்ள ட்விட்டர் பதிவிற்கு பதிலளித்து அவர் கூறியதாவது:
“நம் நாட்டு விமானப்படையின் சிறந்த பங்களிப்பை மேலும் திறம்பட எடுத்துரைக்கும் பாராட்டத்தக்க முயற்சி, இது.”
கப்பல் போக்குவரத்து அமைச்சகம்
அதிகம் எதிர்பார்க்கப்பட்ட நீர்வழி டாக்சி சேவையை மும்பையில் திரு சர்பானந்த சோனாவால் கொடியசைத்துத் தொடங்கிவைத்தார்
அதிகம் எதிர்பார்க்கப்பட்ட நீர்வழி டாக்சி சேவையை மும்பை மக்களுக்கு பெலாப்பூர் துணை துறைமுகத்திலிருந்து இணையம் வழியாக மத்திய துறைமுகங்கள், கப்பல் போக்குவரத்து, நீர்வழிப்பாதைகள் மற்றும் ஆயுஷ் அமைச்சர் திரு சர்பானந்த சோனாவால் இன்று கொடியசைத்துத் தொடங்கிவைத்தார். இந்த நிகழ்ச்சிக்கு பெலாப்பூரில் நேரடியாக தலைமை வகித்த மகாராஷ்ட்ர முதலமைச்சர் திரு உத்தவ் தாக்கரே, புதிதாக கட்டப்பட்ட பெலாப்பூர் துணை துறைமுகத்தையும் தொடங்கிவைத்தார்.
மகாராஷ்ட்ராவின் கடலோரப் பகுதி மக்களின் நீண்டகால விருப்பமான நீர்வழி டாக்சி சேவை முதலில், இரட்டை நகரங்களான மும்பை- நவி மும்பையை இணைக்கும். நீ்ர்வழி டாக்சி சேவை சுற்றுலாவுக்கு குறிப்பாக நவி மும்பையிலிருந்து வரலாற்றுச் சிறப்புமிக்க யானைத்தீவு குகைகளுக்குப் பயணம் செய்ய மாபெரும் உத்வேகம் அளிக்கும். மேலும், நவி மும்பையிலிருந்து எளிதாக இந்திய நுழைவாயிலுக்குப் பயணம் செய்ய இயலும்.
துறைமுகங்கள், கப்பல் போக்குவரத்து, நீர்வழிப்பாதைகள் அமைச்சகத்தின் சாகர்மாலா திட்டத்தின் கீழ் 50-50 நிதியுடன் ரூ.8.37 கோடி செலவில் பெலாப்பூர் துணைத் துறைமுகம் புதிதாக அமைக்கப்பட்டுள்ளது.
மகாராஷ்ட்ராவில் ரூ.1.05 லட்சம் கோடி மதிப்பிலான 131 திட்டங்கள் அமலாக்கத்திற்கு அடையாளம் காணப்பட்டுள்ளன என்று காணொலி காட்சி மூலம் உரையாற்றிய அமைச்சர் சர்பானந்த சோனாவால் தெரிவித்தார். இவற்றில் ரூ.2,078 மதிப்புள்ள 46 திட்டங்களுக்கு சாகர்மாலா திட்டத்தின்கீழ் நிதியுதவி செய்யப்படுவதாக அவர் கூறினார். மீனவர் சமூகத்தின் மேம்பாட்டிற்காக சாகர்மாலா திட்டத்தின் கீழ் நான்கு மீன்பிடி துறைமுக திட்டங்களுக்கு நிதி ஒதுக்கப்பட்டுள்ளது என்றும் அவர் தெரிவித்தார். அடிப்படைக் கட்டமைப்புத் திட்டங்களை மேம்படுத்துவதில் ஆக்கப்பூர்வ பங்களிப்பு செய்வதற்காக மகாராஷ்ட்ர அரசுக்கு திரு சோனாவால் நன்றி தெரிவித்தார்.
மேலம் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1799056
சுகாதாரம் மற்றும் குடும்ப நலத்துறை அமைச்சகம்
சுமார் 16 கோடி தடுப்பூசி டோஸ்கள் : மாநிலங்கள், யூனியன் பிரதேசங்களுக்கு இலவசமாக வழங்கியுள்ளது மத்திய அரசு
கொவிட்-19 பெருந்தொற்றுக்கு எதிரான போராட்டத்தில் இந்தியா தீவிரமாக ஈடுபட்டு வருகிறது. இந்தப் போராட்டத்தில் ஐந்து முனை உத்திகளில் பரிசோதனை, தடம் அறிதல், சிகிச்சை, சரியான வழிகாட்டு நெறிமுறை ஆகியவற்றுடன் தடுப்பூசி மிக முக்கிய தூணாக விளங்குகிறது.
கொவிட்-19 தடுப்பூசித் திட்டத்தில் மூன்றாவது கட்டம் வரும் மே 1-ஆம் ஆம் தேதி முதல் நடைமுறைப்படுத்தபடவுள்ளது. இதற்கான முன்பதிவு தகுதி வாய்ந்த பயனாளிகளுக்கு இன்று  மாலை 4 மணிக்குத் துவங்கும். இதன்படி 18 வயதிற்கு மேற்பட்டோர் கோவின் தளத்தில்  நேரடியாகவோ அல்லது ஆரோக்கிய சேது செயலி மூலமாகவோ முன் பதிவு செய்து கொள்ளலாம்.
இந்திய அரசு இதுவரை சுமார் 16 கோடி  தடுப்பூசிகளை மாநிலங்களுக்கும், யூனியன் பிரதேசங்களுக்கும் இலவசமாக வழங்கியுள்ளது. இவற்றில் வீணான டோஸ்கள் உட்பட மொத்தம் 14,89,76,248 டோஸ்கள் போடப்பட்டுள்ளன.
ஒரு கோடிக்கும் மேலான  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களிடம் கையிருப்பில் உள்ளன.
மேலும் 57 லட்சம் டோஸ்கள்  அடுத்த மூன்று நாட்களில் மாநிலங்கள் மற்றும் யூனியன் பிரதேசங்களுக்கு கூடுதலாக வழங்கப்படும்.
மகாராஷ்டிராவில் தடுப்பூசிகள் தீர்ந்துவிட்டதாகவும் இதனால் அம்மாநிலத்தில் தடுப்பூசி போடும் திட்டம் பெரிதும் பாதிக்கப்பட்டிருப்பதாக அம்மாநில அரசு அதிகாரிகள் தெரிவித்திருப்பதாக ஒரு சில ஊடக அறிக்கைகள் தெரிவிக்கின்றன.
2021 ஏப்ரல் 28 வரை  மகாராஷ்டிரா மாநிலம் 1,58,62,470 தடுப்பூசி டோஸ்களைப் பெற்றுள்ளது. இவற்றில் வீணான டோஸ்கள்  உட்பட 1,53,56,151 டோஸ்கள் மொத்தம் செலுத்தப்பட்டுள்ளன. மீதம், 5,06,319 தடுப்பூசி டோஸ்கள் மாநில நிர்வாகத்தின் கையிருப்பில் உள்ளன.
மேலும் 5,00,000 கொவிட் தடுப்பூசி டோஸ்கள் அடுத்த மூன்று நாட்களில் அம்மாநிலத்திற்கு விநியோகிக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1714519
சுகாதாரம் மற்றும் குடும்ப நலத்துறை அமைச்சகம்
கொவிட்-19 பெருந்தொற்றை எதிர்கொள்ள தமிழ்நாட்டிற்கு 2775 வென்டிலேட்டர்களும், புதுச்சேரிக்கு 107 வென்டிலேட்டர்களும் வழங்கப்பட்டுள்ளன
மாநிலங்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய சுகாதாரம் மற்றும் குடும்ப நலம் இணை அமைச்சர் டாக்டர் பாரதி பிரவீன் பவார் கீழ்காணும் தகவல்களை அளித்தார்.
கொவிட்-19 பெருந்தொற்றை எதிர்கொள்வதற்கு நாடு முழுவதும் சுவாசக் கருவிகள்  கிடைப்பதை உறுதி செய்வதற்காக, மாநிலங்கள்/யூனியன் பிரதேசங்களில் இருந்து பெறப்பட்ட தேவையின் அடிப்படையில் மாநிலங்கள்/யூனியன் பிரதேசங்களுக்கு வழங்குவதற்காக மத்திய சுகாதாரம் மற்றும் குடும்ப நல அமைச்சகம் வென்டிலேட்டர்களை வாங்க உத்தரவிட்டது.
இந்த வென்டிலேட்டர்களை இயக்குவது குறித்து மாநிலங்களுக்கு விரிவான பயிற்சி அளிக்கப்பட்டு, 19,000க்கும் மேற்பட்ட மருத்துவர்கள் மற்றும் துணை மருத்துவப் பணியாளர்களுக்கு பயிற்சி அளிக்கப்பட்டுள்ளது. வென்டிலேட்டர்கள் எல்லா நேரங்களிலும் முழுமையாக செயல்படுவதை உறுதி செய்யுமாறு மாநிலங்களுக்கு அறிவுறுத்தப்பட்டுள்ளது.
வென்டிலேட்டர்களின் பராமரிப்பு, குழாய் அமைப்புகளில் உகந்த ஆக்ஸிஜன் அழுத்தம் உள்ளிட்ட மருத்துவமனை உள்கட்டமைப்பின் தயார்நிலை, வென்டிலேட்டர்களுக்கு தேவையான நுகர்பொருட்கள் மற்றும் பயிற்சி பெற்றவர்களால் இந்த வென்டிலேட்டர்களை இயக்குதல் ஆகியவற்றை உறுதிப்படுத்தவும் அவர்களுக்கு அறிவுறுத்தப்பட்டுள்ளது.
தமிழ்நாட்டிற்கு 2775 வென்டிலேட்டர்களும், புதுச்சேரிக்கு 107 வென்டிலேட்டர்களும் வழங்கப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1781271
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 192.85 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 192.85 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 19.90 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820025
பிரதமர் அலுவலகம்
ஓய்வுபெற்ற நீதிபதி எம் ராமா ஜோய்ஸ் மறைவுக்கு பிரதமர் இரங்கல்
ஓய்வுபெற்ற நீதிபதி எம் ராமா ஜோய்ஸ் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
பிரதமர் வெளியிட்டுள்ள சுட்டுரைச் செய்தியில், “ஓய்வுபெற்ற நீதிபதி திரு ராமா ஜோய்ஸ், அரும்பெரும் அறிஞராகவும், நீதிமானாகவும் திகழ்ந்தார். இந்தியாவின் ஜனநாயக தன்மையை வலுப்படுத்துவதற்காக அவர் ஆற்றிய அறிவார்ந்த பங்களிப்புக்காக நேசிக்கப்பட்டார். அவரது மறைவால் துயருற்றேன். இந்த சோகமான தருணத்தில், எனது எண்ணங்களால் அவரது குடும்பத்தினருக்கும், அவரது அபிமானிகளுக்கும் துணை நிற்கிறேன். ஓம் சாந்தி” என்று கூறியுள்ளார்.